Domino fratribus Eylulfe et uxor sua Agnes, emtores, ego Vuarengaudus, venditor. Constad me vobis vendo aliquit ex rebus meis qui sunt situs in comitato Lucdunense, in villa cujus vocabulum est Cisarianus: hoc est curtilus cum vinea et vircaria simul tenente; dum habent ipsas res finis et terminaciones ad mane terra Archinardi, et abet perticas agrypinales XXIII; ad medio die via publica, et abet perticas IIII et pedes II; ad sero terra ipsius venditores, et abet perticas XXVI; a cercio Alsone volvente, abet ibi perticas VII; et vendo vobis, in ipsa villa Cisariane, cleda de vinea et campo cum salcedo; abet finis et terminaciones ad mane terra Archinardi, ad medio die Alsone volvente et terra ipsius venditore, ad sero et a cercio similiter ad ipso venditore et emptorio percurrente; infra as finis et terminaciones et perticationes, una cum exivis et omnem suprapositum et arboribus totum vobis vendo, et secundum legem meam salica per andelaric ipsas res vobis manibus tradimus, et accepimus de vos precium, sicut inter nos bene complacuit atque convenit, in argento solidos XVIII, et ipsas supra escriptas res de mea jure et dominacione in vestram trado potestatem perpetualiter, adabendi, vendendi, donandi, liceat vobis commutandi, ut quicquit inde et post hodiernum diem facere volueritis, vos vel heredes vestri liberam in omnibus abeatis potestatem. Et si quis contra hanc vendicione ista ego ipse, aut ullus ex eredibus meis, aut ullus omo venire dicere, tentare voluerit, non vindicet, set inferat vobis vestrisque eredibus tantum et alium tantum quantum predictas res eo tempore melioratas valuerint, et ec omnis presens vendicio ista in vos facta homnique tempore suam hobtineat firmitatem cum istipulacione subnixa. S. Vuarengaudi, qui vendicione ista fieri et firmare in presente rogavit. S. Plettifiane, qui viro suo in omnibus consenssit. S. Adalgisso. S. Didoni. S. Ragelvus. S. Abboni. S. Teudardi. Ego Eldulfus rogatutus vendicione ista escripsi, datavi die lunis, tercio kalendas setimbres, in anno XII quot domnus Ludovicus est imperator.